 Rais John Magufuli amepokea bilioni 3/- kutoka kampuni ya Bharti Airtel.Rais pia amepokea Dola za Marekani milioni moja (zaidi ya tsh bilioni 2.27 za Tanzania) ukiwa ni mchango binafsi wa Mwenyekiti wa Bharti Airtel, Sunil Mittal.Magufuli amepokea fedha hizo wakati wa hafla ya kuapisha viongozi wateule, Ikulu jijini Dar es Salaam.“Fedha hii iliyotolewa na Bwana Mittal ipelekwe moja kwa moja kwenye ujenzi wa hospitali kubwa jijini Dodoma,” amesema Rais Magufuli.Ameongeza pia kuwa kampuni hiyo imekubali kutoa bilioni 1/- kila mwezi kwa serikali kwa miaka mitano na gawio litakalotokana na faida itakayokuwa ikipatikana.